***Projektas***

***2020-04-27***

**VIDAUS SAUGUMO FONDO (VSF) 2021-2027 M. PROGRAMA**

**ANNEX VI*[[1]](#footnote-2)***

**Template of a programme for the AMIF, the ISF and the BMVI – Article 16(3)**

|  |  |
| --- | --- |
| **CCI number** |  |
| **Title in English** | Internal Security Fund programme [255 characters[[2]](#footnote-3)] |
| **Title in the national language** | Vidaus saugumo fondo programa [255] |
| **Version** |  |
| **First Year** | 2021 [4] |
| **Last Year** | 2027 [4] |
| **Eligible from** |  |
| **Eligible until** |  |
| **Commission Decision Number** |  |
| **Commission Decision Date** |  |
| **Member State amending decision number** |  |
| **Member State amending decision entry into force date** |  |

1. **Programme strategy: main challenges and policy responses**

*Reference: Article 17(3)(a) )(ii bis), (iii), (iv) and (vii) and CPR*

|  |
| --- |
| *This section explains how the programme will address the main challenges identified at the national level based on local, regional and national needs assessments and/or strategies. It provides an overview of the state of implementation of relevant EU acquis and the progress achieved on EU action plans, and describes how the Fund will support their development through the programming period.* |

|  |
| --- |
| 2017 m. sausio 17 d. Lietuvos Respublikos Seimas priėmė atnaujintą **Nacionalinio saugumo strategiją** ir nurodė konkrečias grėsmes, pavojus ir rizikos veiksnius, kuriems nacionalinį saugumą užtikrinančios institucijos turi skirti ypač daug dėmesio, tarp jų: organizuotas nusikalstamumas, terorizmas, ekstremizmas ir radikalėjimas, kibernetiniai nusikaltimai bei korupcija. Suvaldyti šias grėsmes darosi vis sunkiau dėl nuolat tobulėjančių ir plėtojamų informacinių ir kitų technologijų bei globalizacijos procesų. Strategijoje nustatyta, kad Lietuva turi: stiprinti organizuoto nusikalstamumo prevenciją ir kontrolę; stiprinti nacionalinius pajėgumus kovai su terorizmu, smurtiniu ekstremizmu ir radikalėjimu; stiprinti kibernetinį saugumą; įgyvendinti kompleksines kovos su korupcija ir korupcijos prevencijos priemones; plėtoti viešojo saugumo įstaigų pajėgumus ir gebėjimus nustatyti ir mažinti nusikalstamumo grėsmes nacionaliniam saugumui, stiprindama šių įstaigų veiklos koordinavimą ir operatyvų tarpinstitucinį ir tarpvalstybinį bendradarbiavimą bei didindama investicijas į pažangias technologijas.  Siekiant įgyvendinti vidaus saugumo užtikrinimo politikos prioritetus ir uždavinius viešojo saugumo palaikymo ir stiprinimo srityje, nustatytus Nacionalinio saugumo strategijoje,parengtailgalaikė valstybinė saugumo stiprinimo programa **– Viešojo saugumo plėtros 2015–2025 metų programa**.Programos strateginis tikslas – siekti, kad Lietuva taptų saugesne valstybe, gebančia veiksmingai apsaugoti pagrindines žmogaus teises bei laisves ir užtikrinti viešąjį saugumą. Pasinaudojant VSF programa bus sprendžiami šie Viešojo saugumo plėtros 2015–2025 metų programos uždaviniai: padidinti nusikalstamų veikų ir kitų teisės pažeidimų prevencijos veiksmingumą; sustiprinti teisėsaugos institucijų atsaką sunkių ir labai sunkių, taip pat organizuotų nusikalstamų grupių daromų nusikaltimų organizatoriams, vykdytojams ir kitiems bendrininkams; sukurti nepalankias sąlygas teroristinei veiklai Lietuvoje ir prisidėti prie tarptautinės bendrijos kovos su terorizmu pastangų; stiprinti teisėsaugos institucijų ir kitų valstybės įstaigų, kurioms pavesti su viešojo saugumo stiprinimu tiesiogiai susiję uždaviniai, pajėgumą ir gebėjimus užtikrinti viešąjį saugumą – gerinti šių įstaigų informacinį aprūpinimą, užtikrinti naudojamų registrų, informacinių ir ryšių technologijų sistemų tobulinimą, plėtrą ir suderinamumą, taip pat operatyvų tarpinstitucinį ir tarpvalstybinį keitimąsi informacija, diegiant šiuolaikines informacines ir ryšių technologijas.  **Lietuva, įgyvendindama Europos Sąjungos (ES) teisyną ir ES veiksmų planus, susijusius su informacinėmis sistemomis:**  1) ėmėsi veiksmų sustiprinti ir padidinti esamų informacinių sistemų (IS) teikiamą naudą: prisijungta prie Europos nuosprendžių registrų informacinės sistemos (ECRIS); kuriamos sąsajos jungtis prie trečiųjų šalių piliečių ir asmenų be pilietybės, kuriems priimti apkaltinamieji nuosprendžiai, nustatymo sistemos ECRIS-TCN pagal Europos Parlamento (EP) ir Tarybos reglamentą 2019/816;  2) siekia užtikrinti ES IS policijos ir teisminio bendradarbiavimo, prieglobsčio ir migracijos srityje sąveikumą - atliekami pakeitimai pagal EP ir Tarybos reglamentą 2019/818, užtikrinantys sistemingą ES IS naudojimą ir jų sąveiką, siekiant vieningos paieškos sąsajos sukūrimo teisėsaugai, automatinio duomenų sutikrinimo;  3) ėmėsi veiksmų, kad IS būtų renkama nusikalstamumo statistika dėl elektroninių nusikaltimų pagal 2019 m. balandžio 17 d. EP ir Tarybos direktyvą 2019/713;  4) siekia, kad ES finansiniams interesams kenkiančios nusikalstamos veikos patektų į Europos prokuratūros kompetenciją ir būtų sukurta sistema, kad Europos prokuratūrai informacija dėl tokių nusikalstamų veikų būtų pateikta kuo greičiau pagal Tarybos reglamentą 2017/1939;  5) užtikrino veiksmingą duomenų kaupimo sistemų, kuriose registruojami visi šaunamieji ginklai, kuriems taikoma EP ir Tarybos direktyva 2008/51/EB, veikimą.  **Lietuva, įgyvendindama ES teisyną, reglamentuojantį tarpvalstybinį bendradarbiavimą, keitimąsi informacija, kovą su terorizmu ir tarpvalstybiniu nusikalstamumu**, yra pasiekusi nemažą pažangą: teisėsaugos institucijos turi galimybę keistis ir keičiasi duomenimis bei kita informacija su ES valstybėmis narėmis ir trečiosiomis šalimis; į nacionalinę teisę perkeltos PNR ir API direktyvos; teisėsaugos pareigūnams užtikrintos prieigos prie ES teisingumo ir vidaus reikalų informacinių ir duomenų bazių. Pasiekta pažanga ir pagal ES gerąją patirtį ir reglamentavimą suvienodinant tam tikrus teisėsaugos veiklos standartus (pvz., antiriaušinės įrangos, policijos taktikos). Įgytos žinios ir įranga veiksmingai naudojamos bendradarbiaujant su kitomis ES valstybėmis narėmis, vykdant bendrus tyrimus, operacijas ir tarptautines misijas.  Įgyvendinant nacionalinės Vidaus saugumo fondo (VSF) 2014-2020 m. programos lėšomis finansuojamus projektus, pasiekta didelė pažanga aprūpinant Lietuvos teisėsaugos institucijas pažangiais nusikalstamų veikų tyrimų įrankiais, stiprinant jų gebėjimus tirti ir atskleisti nusikalstamas veikas ir reaguoti į galimas saugumo rizikas. VSF programoje suplanuoti veiksmai 2021-2027 m. programavimo laikotarpiu ir toliau tikslingai prisidės prie ES saugumo strategijos ir kitų ES bei nacionalinių dokumentų, susijusių su vidaus saugumu, įgyvendinimo.  VSF 2021-2027 m. programavimo laikotarpio lėšos bus panaudotos kuriant ir įgyvendinant teisinius ir techninius sprendimus, susijusius su 2018-2019 m. priimtais ES reglamentais dėl teisingumo ir vidaus reikalų srities IS sąveikumo ir antros kartos Šengeno informacinės sistemos (SIS II) atnaujinimo. Šiuo metu yra pradėtas pasirengimo ir planavimo procesas, apimantis keletą institucijų. Jei nacionaliniu lygiu būtų vėluojama įgyvendinti kuriuos nors iš komponentų ar sistemų, negalėtų visavertiškai funkcionuoti ir visa ES sąveikumo sąranga, todėl VSF lėšos 2021-2027 m. programavimo laikotarpiu padės užtikrinti savalaikį minėtų reglamentų įgyvendinimą nacionaliniu mastu.  Labai svarbu **tęsti Šengeno teisyno įgyvendinimą**. Šengeno erdvėje laisvas asmenų judėjimas sudaro prielaidas nusikalstamai veiklai palengvinti ir todėl turi būti kompensuotas sustiprintu teisėsaugos institucijų bendradarbiavimu. Nacionalinės VSF 2014-2020 m. programos lėšos padėjo pasirengti 2018 m. vykusiems Šengeno vertinimams dėl policijos bendradarbiavimo. Planuojama tęsti sėkmingą praktiką panaudojant naujo laikotarpio lėšas rengiantis 2023 m. vertinimams, taip pat įgyvendinant veiksmų planus dėl Šengeno vertinimų metu nustatytų trūkumų šalinimo.  Siekiant gerinti gebėjimus **kovoti su terorizmu ir radikalizacija, sunkiu bei organizuotu nusikalstamumu ir kibernetiniais nusikaltimais**, 2021-2027 m. programavimo laikotarpiu VSF lėšomis planuojama įdiegti inovatyvius informacijos rinkimo ir analizės elektroninėje erdvėje sprendimus, kurių dėka būtų užtikrintas vieningais standartais pagrįstas centralizuotas informacijos rinkimas, kaupimas ir analizė bei operatyvus ir saugus keitimasis šia informacija tarp visų Lietuvos teisėsaugos institucijų.  Technologinės inovacijos (Fintech) sparčiai keičia finansinių paslaugų sektorių ir turi reikšmingą poveikį finansų rinkoms, institucijoms ir finansinėms paslaugoms, padeda kurti naujus verslo modelius, veiklos programas, procesus ir produktus. Tačiau naujos technologijos pritaikomos ir finansiniams nusikaltimams vykdyti. Todėl VSF lėšomis planuojama stiprinti Finansinių nusikaltimų tyrimo tarnybos (FNTT) – teisėsaugos institucijos, atsakingos už valstybės finansų sistemos apsaugą nuo nusikalstamų veikų ir ES ir užsienio valstybių finansinės paramos lėšų gavimo ir panaudojimo teisėtumą, gebėjimus tinkamai reaguoti į naujus iššūkius. **Bus vykdomos priemonės, skirtos neatsilikti nuo šiuolaikinių technologinių tendencijų – tobulinama turima techninė ir informacinė bazė bei specialistų kompetencijos**.  Europolo 2019 m. parengtoje Politikos ciklo Tarpinio laikotarpio įgyvendinimo apžvalgoje „Naujos, besikeičiančios ar kylančios grėsmės“ (Mid-Term Review: New, changing or emerging threats 2019) nurodoma, kad „apskaičiuoti mokesčių nuostoliai ES dėl neteisėtų cigarečių platinimo išlieka stabilūs ir siekia apie 10 milijardų eurų per metus”, o „pagrindiniai nelegalių tabako gaminių, įvežamų į ES, prekybos keliai išliko nepakitę ir pirmiausia daro įtaką rytinėms išorinėms ES sienoms.” **Tabako gaminių kontrabandos užkardymas** yra viena prioritetinių Lietuvos teisėsaugos institucijų veiklos tabako kontrolės srityje krypčių. Nuo 2017 m. Lietuva aktyviai įsitraukė į EMPACT prioriteto „Sukčiavimas akcizų srityje“ operatyvinio veiksmų plano (OVP) veiklą. O nuo 2019 m. Muitinės kriminalinės tarnybos (MKT) pareigūnai vadovauja šio EMPACT prioriteto įgyvendinimui. **Pasinaudojant VSF lėšomis bus atnaujinama ir tobulinama MKT kriminalinės žvalgybos IS, naudojama ir informacijos apsikeitimui su kitų ES valstybių narių teisėsaugos institucijomis, įsigyta specialios paskirties transporto ir techninių priemonių kriminalinės žvalgybos veiklai vykdyti, kuri taip pat bus naudojama dalyvaujant tarptautinėse operacijose ar vykdant daugiašales KŽ tyrimų priemones**.  **Lietuvos Respublikos nacionalinėje kovos su korupcija 2015-2025 m. programoje** įvardytos prioritetinės sritys, kuriose korupcijos paplitimo galimybė yra didžiausia: politinė veikla ir teisėkūra; teismų ir teisėsaugos institucijų veikla; viešieji pirkimai; sveikatos priežiūra ir socialinė apsauga; teritorijų planavimas, valstybinė statybų priežiūra ir atliekų tvarkymas; ūkio subjektų veiklos priežiūra; viešasis administravimas, valstybės tarnyba ir turto valdymas. Be to, išskiriamos privataus sektoriaus su korupcija susijusios problemos ir daug dėmesio skiriama antikorupciniam švietimui ir informavimui tobulinti. **Pasinaudojant VSF programa, bus vykdomos veiklos, skirtos didinti sprendimų ir procedūrų skaidrumą, viešumą ir atskaitingumą visuomenei, stiprinti valstybės tarnybos atsparumą korupcijai, didinti ir formuoti nepakantumą korupcijai, skatinti pilietinį aktyvumą ir visuomenės įsitraukimą į antikorupcinę veiklą, taip pat stiprinti teisėsaugos gebėjimus atskleidžiant korupcinio pobūdžio nusikalstamas veikas**.  Siekiant užtikrinti ypatingos svarbos infrastruktūros funkcionavimą, **pasinaudojant VSF programa bus stiprinamas Viešojo saugumo tarnybos (VST),** kuriai patikėta svarbių valstybės objektų apsauga, **pareigūnų pasirengimas reaguoti į galimus incidentus ir jų gebėjimai, būtini veiksmingai šių objektų apsaugai**.  ***Rezultatai 2021-2027:***  **KT1**:  - efektyvesnis keitimąsis informacija tarp ES ir nacionalinių teisėsaugos ir kitų kompetentingų institucijų;  - geresni gebėjimai užkirsti kelią tarpvalstybiniam, sunkiam ir organizuotam nusikalstamumui ir kovoti su juo;  - efektyvesnis su organizuotu nusikalstamumu susijusių finansinių operacijų nustatymas ir tyrimas (remiantis organizuotų ir sunkių formų nusikaltimų grėsmės vertinimu (SOCTA));  - tikslesnis korupcijos grėsmių nustatymas; visuomenės informavimo apie korupciją didinimas;  - geresnis žvalgybos informacijos ir keitimosi ja saugumas ir apsauga;  - saugesnis ir greitesnis keitimasis duomenimis apie elektroninės komunikacijos atvejus ir jų dalyvius tarp Lietuvos ir ES nacionalinių teisėsaugos institucijų.  **KT2**:  - parama EMPACT (Europos daugiadalykė kovos su kriminalinėmis grėsmėmis platforma) arba jungtinių tyrimo grupių veiklos projektams;  - geresni gebėjimai užkirsti kelią tarpvalstybiniam, sunkiam ir organizuotam nusikalstamumui ir kovoti su juo;  - efektyvesnis su organizuotu nusikalstamumu susijusių finansinių operacijų nustatymas ir tyrimas (remiantis organizuotų ir sunkių formų nusikaltimų grėsmės vertinimu (SOCTA));  - stiprinti tarpinstitucinį ir tarptautinį bendradarbiavimą kovojant su neteisėtu narkotikų platinimu (įskaitant pinigų plovimą);  - tikslesnis korupcijos grėsmių nustatymas;  - keitimasis informacija informacijos apie keleivius skyriuje ir tarp informacijos apie keleivius skyrių ir Europolo;  - tarpvastybinės pagalbos didelių nelaimių ir krizių metu stiprinimas.  **KT3**:  - geresni gebėjimai užkirsti kelią tarpvalstybiniam, sunkiam ir organizuotam nusikalstamumui ir kovoti su juo;  - efektyvesnis su organizuotu nusikalstamumu susijusių finansinių operacijų nustatymas ir tyrimas (remiantis organizuotų ir sunkių formų nusikaltimų grėsmės vertinimu (SOCTA));  - tikslesnis korupcijos grėsmių nustatymas; visuomenės informavimo apie korupciją didinimas;  - specializuotas teisėsaugos pareigūnų mokymas ES politikos temomis;  - didesnis pirmosios eilės specialistų informuotumas apie radikalėjimo reiškinį ir didesnė specialistų kompetencija atpažinti radikalėjimą, užkirsti jam kelią ir su juo kovoti;  - sustiprinti grėsmių įvertinimo, bendradarbiavimo ir keitimosi informacija tarp suinteresuotų šalių gebėjimai, siekiant užkirsti kelią radikalėjimui ir kovoti su juo;  - užtikrintas visuomenės saugumas terorizmo grėsmių prasme stiprinant pajėgumus tobulinti veiklos procedūras, teikiant moderniausią įrangą; geresnis pirmosios eilėsspecialistų pasirengimas reaguoti ir užkirsti kelią smurtiniam ekstremizmui ir terorizmui;  - ypatingos svarbos infrastruktūros objektų apsaugos srityje išugdyti tvirti gebėjimai atlikti rizikos vertinimus ir užmegzti ryšius su privačiais subjektais, ypač siekiant konsultuoti saugumo klausimais;  - patobulintos kovos su elektroniniais nusikaltimais galimybės, pvz., rengiant mokymus, kuriant ar pritaikant priemones, bendradarbiaujant (tarp teisėsaugos institucijų ir su kitomis suinteresuotomis šalimis), ir Europolo turimų galimybių panaudojimas (tam gali reikėti mokymų ir techninių ryšių);  - įtraukti visuomenę panaudojus modernią IT įrangą kovai su terorizmu, identifikuojant socialiai pažeidiamas grupes ir užkardant pirminiuose etapuose nusikaltimus prieš visuomenę.  *Text field [15 000]* |

1. **Specific objectives** (repeated for each specific objective other than technical assistance)

*Reference: Article 17(2) and 17(4)*

**2.1. gerinti Sąjungos teisėsaugos institucijų tarpusavio keitimąsi informacija bei keitimąsi informacija jų viduje ir su kitomis kompetentingomis institucijomis bei kitomis atitinkamomis Sąjungos įstaigomis, taip pat su trečiosiomis šalimis ir tarptautinėmis organizacijomis**

**Title of the specific objective [300]**

**2.1.1. Description of a specific objective**

|  |
| --- |
| *This section describes, for each specific objective, the initial situation, main challenges and proposes responses supported by the Fund. It describes which implementation measures are addressed with the support of the Fund; it provides an indicative list of actions within the scope of Articles 3 and 4 of the AMIF, ISF or BMVI Regulations.*  *In particular: For operating support, it provides a justification in line with Article 15[[3]](#footnote-4)of the ISF Regulation, Articles 15 and 16 of the BMVI Regulation or Article 18 of the AMIF Regulation. It includes an indicative list of beneficiaries with their statutory responsibilities, main tasks to be supported.*  ***Finansiniai prioritetai, kuriuos Lietuva įgyvendins siekdama KT1 tikslų:***  ***Informacinės sistemos***  Šiandien nusikalstamumas ypač sparčiai prisitaiko prie mokslo ir technologijų pokyčių ir vidaus saugumo srityje susiduriama su nuolat kintančiomis grėsmėmis, kurias reikia atidžiai stebėti ir greitai į jas reaguoti imantis naujų kovos priemonių tiek ES, tiek nacionaliniu lygiu. Todėl IS, programinės ir kitos įrangos, veiklos procesų tobulinimas yra nuolat vykstantis procesas, kuriame IT sprendimų nepakankama integracija kelia iššūkius jų panaudojimo ir informacijos mainų, ypač tapvalstybinių, efektyvumui ir operatyvumui.  Naujieji SIS, Europos kelionių ir informacijos leidimų sistemos (ETIAS), Atvykimo ir išvykimo informacinės sistemos (AIS), centralizuotos valstybių narių, turinčių informacijos apie priimtus trečiųjų šalių piliečių ir asmenų be pilietybės apkaltinamuosius nuosprendžius, nustatymo sistemos (ECRIS-TCN) reglamentai nustato naujas duomenų kategorijas ir įrankius, kurių Lietuvos policija netaiko ir nėra įdiegusi, tačiau jų įgyvendinimas yra neišvengiamas atnaujinant esamas priemones ir sistemas, skirtas keitimuisi duomenimis su užsienio partneriais, bei įgyvendinant tinkamą sistemų sąveikumą. Taip pat, šiuo metu numatoma, kad API direktyva bus suderinama su PNR direktyva ir naujai tvirtinama, ko pasėkoje atsiras neišvengiamas poreikis tinkamai perkelti šią direktyvą į nacionalinę teisę bei vystyti iš to kylančius procesus.  Lietuvos policija susiduria su kriminalistinės įrangos nuolatinio atnaujinimo ir specialistų kvalifikacijos kėlimo problema. Neturint atnaujintos įrangos tampa sudėtinga gauti reikalingus duomenis, juos tinkamai perduoti ir sulyginti su turimais duomenimis, o taip pat užtikrinti perduodamų duomenų tikslumą ir kokybę. Pastebimas intensyvėjantis keitimasis duomenimis su kitomis ES valstybėmis narėmis, pvz. užklausų dėl PRUM daktiloskopinių duomenų keitimosi 2019 m. padaugėjo 15 % (iki 25 885) lyginant su 2018 m., užklausų dėl PRUM DNR duomenų keitimosi padaugėjo 17 % (iki 1 736 730).  2014-2020 m. programavimo laikotarpiu diegiamos didelio masto ES IS ir atitinkamai nacionalinės IS ir IT priemonės, susijusios su vidaus saugumu, skirtos teisėsaugos institucijoms keistis informacija tiek viduje, tiek su kitomis ES kompetentingomis institucijomis (prisijungta prie ECRIS, kuriamas nacionalinis ECRIS-TCN modulis, visos ikiteisminio tyrimo įstaigos, prokuratūros ir teismai naudoja Integruotą baudžiamojo proceso informacinę sistemą (IBPS), naudojamas Ginklų registras, kuriama programinė priemonė „Teisėsaugos institucijų universali duomenų paieškos sistema“). Pasikeitus politinei pozicijai dėl sistemingo pirštų atspaudų naudojimo saugiam atpažinimui ir požiūriui į dalijimąsi duomenimis ir saugumą, daugiausia dėmesio skiriant veiksmingumui ir efektyvumui bei poreikiui išnaudoti skirtingų Europos informacijos mainų sistemų sinergiją, siekiama sukurti centralizuotą ECRIS-TCN sistemą, kurioje būtų ir pirštų atspaudai, ir kita tapatybės informacija apie trečiųjų šalių piliečius, būtų galima sukurti bendrą biometrinių duomenų atitikimo paslaugą ir bendrą tapatybės saugyklą IS sąveikai palaikyti. Sukūrus ECRIS-TCN, turi būti plečiamos teisėsaugos institucijų prieigos galimybės prie ECRIS ir ECRIS-TCN siekiant stiprinti keitimąsi informacija su ES teisėsaugos institucijomis bei kitomis kompetentingomis įstaigomis, panaudojant vieningą paieškos sąsają teisėsaugai (EPP), automatinį duomenų sutikrinimą pagal 2019 m. gegužės 20 d. EP ir Tarybos reglamentą 2019/818.  Naudojantis ES finansavimo instrumentais Lietuvoje 2016 m. pradėta naudoti IBPS, kurios tikslas – vykdyti baudžiamojo proceso duomenų apsikeitimą ikiteisminio tyrimo įstaigoms, prokuratūroms ir teismams, IT priemonėmis rinkti ir keistis baudžiamojo proceso veiksmų ir procedūrų duomenimis ir teisinę įrodomąją galią turinčiais el. dokumentais. IBPS sukurtas Tarptautinės teisinės pagalbos modulis, skirtas rengti ir perduoti Europos tyrimo orderį, tačiau nėra užtikrintas IBPS suderinamumas su Europos prokuratūros bylų valdymo sistema, siekiant sukurti sistemą, kad ES finansiniams interesams kenkiančios nusikalstamos veikos patektų į Europos prokuratūros kompetenciją, taip pat IBPS turėtų naudoti vieningą paieškos sąsają teisėsaugai (EPP), automatinį duomenų sutikrinimą pagal 2019 m. gegužės 20 d. EP ir Tarybos reglamentą 2019/818.  2014-2020 m. programavimo laikotarpiu pradėta kurti vieninga duomenų paieškos sistema, tinkama naudoti nacionalinėms teisėsaugos institucijoms, kuri suteikia galimybę vienu metu per vieną duomenų užklausą ieškoti duomenų skirtingose nacionalinėse IS ir registruose bei suteikia duomenų teikimo galimybę iš ES IS, tame tarpe iš SIS II, VIS, AIS, ETIAS, Interpolo generalinio sekretoriato duomenų bazių ir kt. Sukurta ir įdiegta paieškos sistema turi užtikrinti policijos, sienos apsaugos ir kitų teisėsaugos institucijų pareigūnams galimybę patogiai gauti visą reikiamą informaciją, kuri būtina nusikaltimų ar kitų sunkių nusikaltimų prevencijos, atskleidimo ir tyrimo, sienų apsaugos tikslais. Vieninga duomenų paieškos sistema turi būti tobulinama atsižvelgus į Šengeno policijos bendradarbiavimo vertinimus, į nacionalinę bendrosios paieškos sistemą turi būti integruotos visos reikalingos nacionalinės IS ir registrai pagal teisėsaugos institucijų poreikį.  Duomenys apie LR esančius A, B, C kategorijų ginklus kaupiami Ginklų registre, kurio 2012 m. sukurta programinė įranga yra pasenusi, neatitinka nacionalinių kompetentingų institucijų keitimosi informacija poreikių, todėl siekiant pagerinti valstybių narių keitimąsi informacija šaunamiesiems ginklams atsekti ir identifikuoti, reikalinga nagrinėti turimą informaciją apie neteisėtus šaunamuosius ginklus, užtikrinti sąveiką su kitomis nacionalinėmis IS, kuriose kaupiama informacija, susijusi su šaunamųjų ginklų prekyba, su ieškomais ir rastais šaunamaisiais ginklais, reikalingas Ginklų registro programinės įrangos atnaujinimas.  Šiuo metu Lietuvos teisėsaugos institucijų taikomi informacijos rinkimo iš viešųjų informacijos šaltinių metodai ir priemonės tiek kiekybiniais, tiek kokybiniais parametrais atsilieka nuo telekomunikacinių technologijų progreso ir netenkina esamų saugumo užtikrinimo poreikių. Techninės galimybės vykdyti informacijos iš viešųjų elektroninės erdvės šaltinių (interneto puslapiai, socialiniai tinklai, forumai, pokalbių svetainės ir pan.) automatizuotą stebėseną ir rinkimą yra ribotos. Kiekviena teisėsaugos institucija informacijos rinkimą ir analizę atlieka savarankiškai, surinkta informacija saugoma kiekvienam vartotojui pasiekiamu formatu, tarp teisėsaugos institucijų informacija keičiamasi tik rankiniu būdu, siekiant apsaugoti įslaptintą informaciją, todėl šis procesas reikalauja didelių žmogiškųjų resursų bei laiko sąnaudų.  Lietuvos Respublikos muitinė yra viena iš pagrindinių institucijų, sauganti ES išorinę sieną nuo nelegalių prekiųsrauto,todėl labai svarbūs jos gebėjimai keistis PNR duomenimis ir kriminalinės žvalgybos informacija su kitų ES valstybių narių kompetentingomis institucijomis. Šiuo metu LR muitinė neturi integralios informacinės aplinkos, kurioje būtų tvarkoma kriminalinės žvalgybos veiklai reikšminga informacija ir duomenys, todėl informacija yra išsklaidyta, jos tvarkymo procesas yra fragmentuotas. Tai turi neigiamos įtakos kriminalinės žvalgybos efektyvumui.  FNTT turima techninė ir informacinė bazė yra pritaikyta 4G ryšiui ir prasidėjus 5G ryšio plėtrai nebeatitiks patikros bei monitoringo sistemos standartų. Neatnaujinus techninės įrangos, kyla grėsmės tinkamam informacijos rinkimui, perdavimui, apsaugai ir saugojimui. Turimoms specializuotoms mobilioms darbo vietoms (jų įrangai) taip pat reikalingas nuolatinis techninis palaikymas bei įrangos (licencijų) atnaujinimas.  Intensyvus teisėsaugos institucijų tarpvalstybinis bendradarbiavimas, užkardant ir tiriant sunkias ir organizuotas nusikalstamas veikas, vykdomas tarptautiniu mastu, nukreipiant veiklą į informacijos keitimąsi ir tikrinimą prevencijos tikslais, reikalauja nuolat tobulinti institucijų veiklą, vykdyti naujų žmogiškųjų gebėjimų panaudojimo ir taktinių įrankių paiešką, tobulinti pareigūnų kvalifikaciją.  Siūlomi sprendimai aukščiau nurodytoms problemoms spręsti VSF lėšomis:   * policijos registrų ir kitų informacinių sistemų plėtra įgyvendinant naujuosius SIS II, ETIAS, EAIS ir kitus ES reglamentus bei tarptautinių ir nacionalinių teisėsaugos IS sąveikumą, tarptautinio bendradarbiavimo kanalais gaunamos informacijos tvarkymą ir procesų automatizavimą; * PNR informacinės sistemos ir duomenų tvarkymo sistemos plėtra; * ilgalaikių stažuočių Lietuvos ryšių palaikymo biure Europole organizavimas; * pasirengimas Šengeno vertinimams ir rekomendacijų įgyvendinimas; * daktiloskopinių duomenų registro programinės ir aparatinės įrangos atnaujinimas ir palaikymas; * automatinio duomenų teikimo į Europolo informacinę sistemą įdiegimas; * gebėjimų atlikti daktiloskopinius didinimas, įsigyjant tyrimams skirtą įrangą ir modernizuojant tyrimus atliekančių specialistų darbo vietas; * gebėjimų atlikti DNR tyrimus plėtimas ir efektyvumo didinimas įsigyjant tyrimams skirtą įrangą; * policijos registruojamų įvykių registro atnaujinimas, siekiant užtikrinti veiksmingesnį tarptautinį teisėsaugos bendradarbiavimą, keitimąsi informacija ir tarptautinių operacijų koordinavimą; * universalių informacijos keitimosi IT sprendimų diegimas ir tobulinimas, IS sąveikumo (nacionalinio ECRIS TCN modulio priežiūros ir plėtros; IBPS suderinamumo su Europos prokuratūros bylų valdymo sistema; teisėsaugos institucijų universalios duomenų paieškos sistemos plėtros; Ginklų registro priežiūros ir plėtros) užtikrinimas ir tam reikalingos įrangos priežiūra; * žvalgybos ir kriminalinės žvalgybos poreikius atitinkančios tarpžinybinės informacijos rinkimo, apdorojimo bei analizės sistemos, užtikrinančios efektyvų, automatizuotą, saugų, centralizuotą didelio kiekio duomenų, gaunamų iš skirtingų informacijos šaltinių, panaudojimą, sukūrimas ir įdiegimas; * Lietuvos Respublikos muitinės kriminalinės žvalgybos IS atnaujinimas; * FNTT techninės ir informacinės bazės atnaujinimas.   ***Siekiant VSF reglamento 3 straipsnyje nurodyto KT1 tikslo ir siekiant II priedo a)-c) punktuose išvardytų įgyvendinimo priemonių VSF lėšomis bus remiami III priede nurodyti veiksmai:***  *- IT sistemos ir tinklai, padedantys įgyvendinti šio reglamento tikslus, mokymas apie tokių sistemų naudojimą, tokių sistemų bandymai ir jų sąveikos bei duomenų kokybės gerinimas;*  *- EMPACT veiksmai, kuriais įgyvendinamas arba palengvinamas ES politikos ciklo įgyvendinimas;*  *- atitinkamų teisėsaugos, teisminių institucijų ir administracinių agentūrų darbuotojų ir ekspertų švietimas ir mokymas, atsižvelgiant į veiklos poreikius ir rizikos analizę, remiantis LETS ir bendradarbiaujant su CEPOL ir, kai taikoma, Europos teisėjų mokymo tinklu;*  *- įranga, transporto priemonės, ryšių sistemos ir esminė su saugumu susijusi infrastruktūra.*  ***Kova su korupcija***  Lietuvos Respublikos specialiųjų tyrimų tarnyba (STT) – Lietuvos Respublikos Prezidentui ir Lietuvos Respublikos Seimui atskaitinga pagrindinė Lietuvos Respublikos antikorupcinė teisėsaugos institucija. Korupcinio pobūdžio nusikalstamoms veikoms atskleisti STT naudoja didelius duomenų masyvus, gaunamus iš įvairių institucinių registrų, taip pat savo veikloje surinktą informaciją. Siūlomas STT naudojamos IS patobulinimas VSF lėšomis sudarytų ne tik galimybę daug operatyviau ir įvairesniais pjūviais apdoroti didelius aukštos kokybės duomenų masyvus, bet ir sąlygas dirbtinio intelekto pagalba identifikuoti korupcijos riziką ir jos veiksnius įvairiuose sektoriuose ir jų lygmenyse, bei leistų apdorotos informacijos pagalba sugeneruoti įžvalgas, aktualias ne tik STT, bet ir kitoms teisėsaugos institucijoms, mokesčių administratoriui bei rinką, pirkimus, viešuosius ir privačius interesus kontroliuojančioms institucijoms ir kt. STT IS tobulinimas taip pat leistų stiprinti retrospektyvių tyrimų kryptį.  ***Siekiant VSF reglamento 3 straipsnyje nurodyto KT1 tikslo ir siekiant II priedo b)-c) punktuose išvardytų įgyvendinimo priemonių VSF lėšomis bus remiami III priede nurodyti veiksmai:***  *- IT sistemos ir tinklai, padedantys įgyvendinti šio reglamento tikslus, mokymas apie tokių sistemų naudojimą, tokių sistemų bandymai ir jų sąveikos bei duomenų kokybės gerinimas;*  *- įranga, transporto priemonės, ryšių sistemos ir esminė su saugumu susijusi infrastruktūra.*  ***Veiklos parama***  LR Žvalgybos įstatyme Valstybės saugumo departamentui (VSD) yra nustatyta pareiga teikti LR nacionalinį saugumą užtikrinančioms valstybės institucijoms žvalgybos informaciją, reikalingą jų funkcijoms atlikti ir yra nustatyta teisė bendradarbiauti su užsienio valstybių žvalgybos, saugumo institucijomis, tarptautinėmis organizacijomis ir institucijomis bei šalies juridiniais ir fiziniais asmenimis. VSD VSF lėšomis siekia sukurti žvalgybos ir kriminalinės žvalgybos poreikius atitinkančią automatizuotą tarpžinybinę informacijos rinkimo, apdorojimo bei analizės sistemą, užtikrinančią maksimaliai efektyvų, automatizuotą, saugų, centralizuotą didelio kiekio duomenų, gaunamų iš skirtingų informacijos šaltinių, panaudojimą. Įdiegus šią sistemą, VSD reikės vykdyti jos nuolatinę techninę priežiūrą bei funkcionalumo plėtrą, kad būtų užtikrintas nepertraukiamas sistemos veikimas ir nuolatinis atnaujinimas atsižvelgiant į sparčią technologijų raidą.  Pagal LR Finansinių nusikaltimų tyrimo tarnybos įstatymą, FNTT pavesta: apsaugoti valstybės finansų sistemą nuo nusikalstamo poveikio; užtikrinti nusikalstamų veikų bei kitų teisės pažeidimų, susijusių su ES ir užsienio valstybių finansinės paramos lėšų gavimu ir panaudojimu, atskleidimą ir tyrimą; atskleisti ir tirti nusikaltimus, kitus teisės pažeidimus finansų sistemai bei su jais susijusius nusikaltimus ir kitus teisės pažeidimus; vykdyti nusikaltimų ir kitų teisės pažeidimų finansų sistemai bei su jais susijusių teisės pažeidimų prevenciją. Veiklos parama reikalinga FNTT turimų IT sistemų, padedančių siekti FNTT nustatytų uždavinių ir VSF reglamento tikslų, techninei priežiūrai ir pagalbai.  ***Siekiant VSF reglamento 3 straipsnyje nurodyto KT1 tikslo VSF lėšomis bus remiami VII priede nurodyti veiksmai:***  *- Sąjungos ir prireikus nacionalinių IT sistemų, padedančių siekti šio reglamento tikslų, priežiūra ir pagalbos tarnyba;*  *- personalo išlaidos, padedančios siekti šio reglamento tikslų.*  *Text field (16 000 characters)* |

**2.1. intensyvinti Sąjungos teisėsaugos institucijų tarpusavio bei jų viduje ir su kitomis kompetentingomis institucijomis vykdomas tarpvalstybines bendras operacijas, susijusias su tarpvalstybinio pobūdžio sunkių formų ir organizuotu nusikalstamumu**

**Title of the specific objective [300]**

**2.1.1. Description of a specific objective**

|  |
| --- |
| *This section describes, for each specific objective, the initial situation, main challenges and proposes responses supported by the Fund. It describes which implementation measures are addressed with the support of the Fund; it provides an indicative list of actions within the scope of Articles 3 and 4 of the AMIF, ISF or BMVI Regulations.*  *In particular: For operating support, it provides a justification in line with Article 15[[4]](#footnote-5)of the ISF Regulation, Articles 15 and 16 of the BMVI Regulation or Article 18 of the AMIF Regulation. It includes an indicative list of beneficiaries with their statutory responsibilities, main tasks to be supported.*  ***Finansiniai prioritetai, kuriuos Lietuva įgyvendins siekdama KT2 tikslų:***  ***Teisėsaugos institucijų bendradarbiavimas***  Šiuo metu Lietuvos policija susiduria su nepakankamu specialios paskirties (mobilių) policijos padalinių pasirengimu tinkamai reaguoti į ES kylančius visuomenės saugumo iššūkius. Turima antiriaušinė įranga, taikomi policijos taktikos standartai ne visiškai atitinka ES gerąją patirtį, trūksta žinių ir įrangos, kuri leistų sėkmingai bendradarbiauti su kitomis ES valstybėmis narėmis, efektyviau spręsti bendrus saugumo uždavinius, pakelti policijos veiklos standartus visoje ES. Būtina stiprinti šiuos policijos padalinius ir jų pasirengimą dalyvauti ES valstybių narių bendrose operacijose, teikiant pagalbą masinių renginių ir ekstremalių situacijų metu.  Įgyvendinant pakeitimus ES nusikalstamumo prevencijos ir kovos su juo politikoje, ypatingai kovoje su tarpvalstybiniu nusikalstamumu, teisėsaugos institucijos diegė automatines automobilio registracijos numerio identifikavimo sistemas, per praėjusį finansinį laikotarpį įdiegta Habitoskopinių duomenų registro (HDR) Asmens veido biometrinio atpažinimo posistemė, panaudojant pažangias veido biometrinio atpažinimo technologijas, pagerintas asmens veido biometrinio atpažinimo tikslumas bei našumas. Įdiegti IT sprendimai sprendžia lokalias problemas, priemonės nėra nukreiptos į bendras ES operacijas, todėl būtina gerinti muitinių, policijos ir valstybės sienos apsaugos tarnybų bendradarbiavimą šiose srityse: bendros infrastruktūros, dalijimosi informacija, rizikos analizės. Siūloma Lietuvos nacionalinę SIS II integruoti su nacionalinėmis Automatinėmis automobilio registracijos numerio identifikavimo sistemomis (ANPR) (policijos, muitinės, valstybės sienos apsaugos, Lietuvos automobilių kelių direkcijos ir kt. ANPR sistemomis). ANPR sistemos, asmens veido biometrinio atpažinimo sprendimai turi būti naudojami bendroje sistemoje teisėsaugos tikslais bendrose ES operacijose, atliekant rizikų/grėsmių analizę, kai įrengtais pažeidimų fiksavimo įrenginiais užfiksuoti transporto priemonių registracijos numeriai būtų lyginami su SIS II ir nacionaliniais ieškomų transporto priemonių paskelbimais (Ieškomų transporto priemonių registru (ITPR)), o asmens veido atvaizdas su HDR sukauptais asmens biometriniais duomenimis, ir duomenims sutapus pagal sudarytus grėsmių algoritmus nedelsiant būtų informuojama atitinkamai policija, muitinė ir valstybės sienos apsaugos tarnyba.  MKT pareigūnams nuo 2019 m. pradėjus vadovauti EMPACT prioriteto „Sukčiavimas akcizų srityje“ įgyvendinimui, didėja MKT įsitraukimas į bendras tarptautines operacijas ir tyrimus kovos su akcizų sukčiavimu srityje. Todėl išaugo būtinybė užtikrinti tinkamą MKT aprūpinimą moderniausiomis techninėmis priemonėmis bei atlikti turimos techninės įrangos atnaujinimą.  Siūlomi sprendimai nurodytoms problemoms spręsti VSF lėšomis:  - gerinti tarpvalstybinį bendradarbiavimą ir stiprinti policijos gebėjimus vykdant bendras ES operacijas, teikiant pagalbą didelio masto susibūrimų, nelaimių ir didelių avarijų metu;  - diegti ir tobulinti automatines asmens veido atpažinimo ir transporto priemonių registracijos numerio identifikavimo sistemas (ANPR plėtra; HDR veido atpažinimo sprendimų plėtra);  - stiprinti MKT gebėjimus dalyvauti bendrose ES operacijose ir tyrimuose, atnaujinant turimą techninę įrangą, aprūpinant moderniomis techninėmis priemonėmis ir apmokant pareigūnus ja naudotis.  ***Siekiant VSF reglamento 3 straipsnyje nurodyto KT2 tikslo ir siekiant II priedo a) ir c) punktuose išvardytų įgyvendinimo priemonių VSF lėšomis bus remiami III priede nurodyti veiksmai:***  *- IT sistemos ir tinklai, padedantys įgyvendinti šio reglamento tikslus, mokymas apie tokių sistemų naudojimą, tokių sistemų bandymai ir jų sąveikos bei duomenų kokybės gerinimas;*  *- EMPACT veiksmai, kuriais įgyvendinamas arba palengvinamas ES politikos ciklo įgyvendinimas;*  *- veiksmai, kuriais remiamas veiksmingas ir koordinuotas atsakas į krizes, susiejant esamus konkrečių sektorių gebėjimus, kompetencijos centrus ir informuotumo apie padėtį centrus, įskaitant su sveikata, civiline sauga ir kova su terorizmu susijusius gebėjimus;*  *- atitinkamų teisėsaugos, teisminių institucijų ir administracinių agentūrų darbuotojų ir ekspertų švietimas ir mokymas, atsižvelgiant į veiklos poreikius ir rizikos analizę, remiantis LETS ir bendradarbiaujant su CEPOL ir, kai taikoma, Europos teisėjų mokymo tinklu;*  *- įranga, transporto priemonės, ryšių sistemos ir esminė su saugumu susijusi infrastruktūra.*  ***Organizuotas nusikalstamumas***  Per praėjusį finansinį laikotarpį modernizuotos Nusikalstamų veikų žinybinio registro (NVŽR), kurio pagrindu rengiamos oficialiosios statistinės ataskaitos apie nusikalstamumą Lietuvos Respublikoje, analitinės priemonės, siekiant sudaryti sąlygas teisėsaugos institucijoms patogiai analizuoti nusikalstamumo duomenis, pagerinti nusikalstamumo statistikos duomenų rinkimą ir palyginamumą nacionaliniu ir ES lygiu. Siekiant geriau apibrėžti grėsmes ir rizikas ES mastu, reikia didinti keitimąsi ES nusikalstamumo statistika suderintu būdu sukuriant ES statistikos duomenų bazę.  Siūlomas sprendimas nurodytoms problemoms spręsti VSF lėšomis - NVŽR plėtra ir priežiūra, užtikrinant nusikalstamumo statistikos rinkimą ir padidinant keitimąsi ES nusikalstamumo statistika suderintu būdu.  ***Siekiant VSF reglamento 3 straipsnyje nurodyto KT2 tikslo ir siekiant II priedo c) punkte išvardytų įgyvendinimo priemonių VSF lėšomis bus remiami III priede nurodyti veiksmai:***  - IT sistemos ir tinklai, padedantys įgyvendinti šio reglamento tikslus, mokymas apie tokių sistemų naudojimą, tokių sistemų bandymai ir jų sąveikos bei duomenų kokybės gerinimas;  - įranga, transporto priemonės, ryšių sistemos ir esminė su saugumu susijusi infrastruktūra.  ***Kova su korupcija***  Lietuvai tapus EBPO darbo grupės dėl papirkimo sudarant tarptautinius verslo sandorius visateise nare, vienas iš svarbiausių vaidmenų tenka STT, kuri atsakinga už aukšto rango pareigūnų – tiek Lietuvos, tiek ir užsienio – papirkimo atskleidimą. Siekiant užtikrinti, kad STT būtų pajėgi operatyviai atskleisti tarptautinio kyšininkavimo atvejus ir patraukti baudžiamojon atsakomybėn tokias veikas darančius asmenis, būtina stiprinti pareigūnų, atsakingų už tarptautinio kyšininkavimo atvejų tyrimą, kompetencijas, perimant ES šalių narių bei kitų valstybių gerąją praktiką. Tuo tikslu tikslinga VSF lėšomis stiprinti STT pareigūnų – tyrimus organizuojančių vadovų ir tyrimus atliekančių tyrėjų, kompetencijas tirti tarptautinio kyšininkavimo atvejus: organizuoti apsikeitimo gerąja patirtimi vizitus ir mokymus; organizuoti pažintinius vizitus į ES agentūras, sudarančias sąlygas operatyviam ir efektyviam tarptautiniam bendradarbiavimui ir veiksmų koordinavimui sunkių formų tarptautinio ir organizuoto nusikalstamumo klausimais; parengti tarptautinio kyšininkavimo tyrimo ir operatyvaus bendradarbiavimo gerosios praktikos sąvadą.  ***Siekiant VSF reglamento 3 straipsnyje nurodyto KT2 tikslo ir siekiant II priedo c) punkte išvardytų įgyvendinimo priemonių VSF lėšomis bus remiami III priede nurodyti veiksmai:***  *- parama specializuotų nacionalinių padalinių teminiams arba įvairių teminių sričių tinklams, siekiant pagerinti tarpusavio pasitikėjimą, keitimąsi praktine patirtimi, informacija, patirtimi ir geriausios praktikos pavyzdžiais ir jų sklaidą, taip pat išteklių ir patirties kaupimą bendruose kompetencijos centruose;*  *- atitinkamų teisėsaugos, teisminių institucijų ir administracinių agentūrų darbuotojų ir ekspertų švietimas ir mokymas, atsižvelgiant į veiklos poreikius ir rizikos analizę, remiantis LETS ir bendradarbiaujant su CEPOL ir, kai taikoma, Europos teisėjų mokymo tinklu.*  ***Narkotikai***  Narkotikų kontrabanda ir platinimas išlieka tarp dominuojančių organizuoto nusikalstamumo veiklos sričių, kurių kontrolei ir neigiamo poveikio mažinimui būtina skirti prioritetą tarpvalstybiniu mastu. Siekiant didesnio nusikalstamu būdu įgijamo pelno, kartu su neteisėta narkotikų apyvarta vykdomos ir kitos nusikalstamos veikos. Nusikaltėliams greitai prisitaikant prie pasikeitusios aplinkos, keičiant taktiką, naudojant naujas ryšio priemones konspiracijai palaikyti ir pan., teisėsaugos institucijoms būtina atitinkamai stiprinti savo pajėgumus ir gebėjimus.  Siūlomas sprendimas nurodytoms problemoms spręsti VSF lėšomis: stiprinti policijos pajėgumus užtikrinant tarptautinės narkotikų apyvartos kontrolę bei kovą su tarpvalstybiniu sunkiu ir organizuotu nusikalstamumu.  ***Siekiant VSF reglamento 3 straipsnyje nurodyto KT2 tikslo ir siekiant II priedo a) punkte išvardytų įgyvendinimo priemonių VSF lėšomis bus remiami III priede nurodyti veiksmai:***  *- veiksmai, kuriais remiamas veiksmingas ir koordinuotas atsakas į krizes, susiejant esamus konkrečių sektorių gebėjimus, kompetencijos centrus ir informuotumo apie padėtį centrus, įskaitant su sveikata, civiline sauga ir kova su terorizmu susijusius gebėjimus;*  *- įranga, transporto priemonės, ryšių sistemos ir esminė su saugumu susijusi infrastruktūra.*  *Text field (16 000 characters)* |

**2.1. remti pastangas stiprinti kovos su nusikalstamumu, be kita ko, terorizmu, ir jo prevencijos pajėgumus, visų pirma užtikrinant glaudesnį valdžios institucijų, pilietinės visuomenės ir privačiojo sektoriaus partnerių bendradarbiavimą valstybėse narėse**

**Title of the specific objective [300]**

**2.1.1. Description of a specific objective**

|  |
| --- |
| *This section describes, for each specific objective, the initial situation, main challenges and proposes responses supported by the Fund. It describes which implementation measures are addressed with the support of the Fund; it provides an indicative list of actions within the scope of Articles 3 and 4 of the AMIF, ISF or BMVI Regulations.*  *In particular: For operating support, it provides a justification in line with Article 15[[5]](#footnote-6)of the ISF Regulation, Articles 15 and 16 of the BMVI Regulation or Article 18 of the AMIF Regulation. It includes an indicative list of beneficiaries with their statutory responsibilities, main tasks to be supported.*  ***Finansiniai prioritetai, kuriuos Lietuva įgyvendins siekdama KT3 tikslų:***  ***Teisėsaugos institucijų bendradarbiavimas / mokymai***  Policija susiduria su gebėjimų trūkumu vykdant sklandų bendradarbiavimą pasienio regionuose bendro patruliavimo, persekiojimo ir sekimo metu. Reikalinga tobulinti ir atnaujinti pareigūnų teorines žinias ir praktinius įgūdžius, būtinus užtikrinti ES vidaus sienų veiksmingą kontrolę, įskaitant bendras operacijas, skirtas kovai su nusikalstamumu, ir kartu sklandų sienų kirtimą pagal Šengeno *acquis* reikalavimus, taip pat apmokyti pareigūnus dirbti su naujomis technologijomis ir standartais.  Lietuvos policija tiria apie 96 proc. visų šalyje įvykdytų nusikalstamų veikų, kurių įvykdymo metodai, būdai ir įrankiai nuolatos tobulėja, todėl jų išaiškinimui ir tyrimo sėkmei ypač reikšminga kvalifikuota įvykio vietos apžiūra ir įrodymų tyrimas. Siekiant efektyviai ir greitai ištirti tokias bylas, būtina didinti kriminalistinius tyrimus atliekančių pareigūnų kvalifikaciją.  Nepakankamai stiprinami policijos pareigūnų gebėjimai, atsižvelgiant į organizuotų ir sunkių formų nusikaltimų grėsmių vertinimus (SOCTA), t. y. reikalinga stiprinti kriminalinės policijos pajėgumus analizuoti, nustatyti, atskleisti bei tirti sunkias nusikalstamumo formas, taip užtikrinant operatyvų kriminalinės žvalgybos informacijos keitimąsi tarp Lietuvos ir ES bei kitų šalių nacionalinių teisėsaugos institucijų.  Šiuo metu vykdomas policijos pareigūnų pirminis profesinis rengimas neužtikrina visavertiško kursantų parengimo vykdyti policijos funkcijas. Mokymo procese suteikiama dalinė naudojimosi policijos informacinėmis sistemomis, valstybės ir žinybiniais registrais kompetencija, nes neturint mokymo procesui pritaikytų sistemų ir registrų, būsimi pareigūnai tik susipažįsta su sistemomis, tačiau neturi galimybių jas praktiškai išbandyti, todėl neįgyja visų reikiamų įgūdžių.  Dalies policijos pareigūnų anglų kalbos žinių lygis yra nepakankamas, nors poreikis tinkamai atstovauti Lietuvos policiją tarptautiniu lygiu išlieka nuolatos. Taip pat, siekiant pažangios policijos, privaloma nuolat stiprinti vadovų ir kitų kritinių pozicijų darbuotojų analitinius, vadybinius ir lyderystės gebėjimus.  Šiuo metu Lietuvos policijos turimi skirtingi mokymų apskaitos IT įrankiai apsunkina efektyvų mokymų planavimą, kryptingą pareigūnų kompetencijų ugdymą, nacionalinių ir tarptautinių ataskaitų apie Lietuvos pareigūnų mokymus pateikimą Lietuvos institucijoms ir užsienio partneriams. Trūksta vieningo kvalifikacijos tobulinimo apskaitos IT įrankio, kuris leistų tinkamai surinkti mokymų poreikį, suplanuoti ir organizuoti mokymus, atlikti kokybinį ir kiekybinį jų vertinimą bei pateikti su tuo susijusias ataskaitas minėtoms nacionalinėms ir tarptautinėms institucijoms.  Siūlomi sprendimai nurodytoms problemoms spręsti VSF lėšomis:  - dvišalio ir daugiašalio policijos bendradarbiavimo gebėjimų stiprinimas;  - gerosios patirties pasidalinimas su ES valstybėmis narėmis ir trečiosiomis šalimis masinių renginių ir ekstremalių situacijų srityse;  - įgūdžių tvarkyti duomenis, įgyvendinus naujuosius SIS II, ETIAS, EAIS ir kitus ES reglamentus bei tarptautinių ir nacionalinių teisėsaugos informacinių sistemų sąveikumą, tarptautinio bendradarbiavimo kanalais gaunamos informacijos tvarkymą ir procesų automatizavimą, tobulinimas;  - gebėjimų panaudoti API, PNR ir kitų transporto rūšių keleivių duomenis kovai su terorizmu ir sunkiu nusikalstamumu stiprinimas;  - strateginių gebėjimų stiprinimas tobulinant komunikacijos ir analitines kompetencijas;  - bendros kompetencijos KŽ padalinių pareigūnų daugiapakopis (modulinis) kvalifikacijos tobulinimas;  - specialistų, atliekančių kriminalistinius laboratorinius ir įvykio vietos tyrimus, gebėjimų stiprinimas;  - policijos darbuotojų komunikacijos profesine užsienio kalba gebėjimų stiprinimas;  - policijos pareigūnų profesinio rengimo modernizavimas: naudojamų registrų ir informacinių sistemų mokomosios aplinkos diegimas;  - policijos sistemos mokymų apskaitos modernizavimas siekiant vieningo ir sklandaus apsikeitimo informacija.  ***Siekiant VSF reglamento 3 straipsnyje nurodyto KT3 tikslo ir siekiant II priedo a), b) ir d) punktuose išvardytų įgyvendinimo priemonių VSF lėšomis bus remiami III priede nurodyti veiksmai:***  *- IT sistemos ir tinklai, padedantys įgyvendinti šio reglamento tikslus, mokymas apie tokių sistemų naudojimą, tokių sistemų bandymai ir jų sąveikos bei duomenų kokybės gerinimas;*  *- veiksmai, kuriais remiamas veiksmingas ir koordinuotas atsakas į krizes, susiejant esamus konkrečių sektorių gebėjimus, kompetencijos centrus ir informuotumo apie padėtį centrus, įskaitant su sveikata, civiline sauga ir kova su terorizmu susijusius gebėjimus;*  *- atitinkamų teisėsaugos, teisminių institucijų ir administracinių agentūrų darbuotojų ir ekspertų švietimas ir mokymas, atsižvelgiant į veiklos poreikius ir rizikos analizę, remiantis LETS ir bendradarbiaujant su CEPOL ir, kai taikoma, Europos teisėjų mokymo tinklu.*  ***Piliečių ir infrastruktūros apsauga***  Šiuo metu Lietuvos policija neturi įrankių, kurie padėtų įvykdyti EK keliamus tikslus – suvienodinti ES šalių narių indėlį bendrai kovai su terorizmu, ypatingos svarbos infrastruktūros objektų ir viešųjų erdvių apsaugai pasitelkiant naujausius technologinius sprendimus, informacijos dalinimosi tarp šalių narių įrankius ir tarp viešų ir privačių saugumo partnerių bei pagerinti pirmosios grandies pareigūnų reagavimo greitį ir gebėjimus į tokius įvykius.  2019 m. į prevencinę veiklą buvo įsitraukusios 2098 saugios kaimynystės grupės, 965 policijos rėmėjai, 900 jaunieji policijos rėmėjai. Įgyvendinama prevencinė veikla ir vykstantis saugios aplinkos kūrimo procesas neatliepia modernios visuomenės poreikių ir lūkesčių. Esamų prevencinių priemonių ir iniciatyvų forma nėra lanksti (taikomi metodai beveik nepritraukia jaunesnės kartos piliečių), dėl šios priežasties reikalingas prevencinių iniciatyvų ir programų modernizavimas, pritaikant IT sprendimus, kurie leistų maksimaliai išnaudoti esamą pilietinės visuomenės potencialą saugios aplinkos kūrimo procese, taip prisidedant prie tarpvalstybinių nusikaltimų identifikavimo ir prevencijos aktualiausiame lygyje – vietos bendruomenėse.  Visuomenės saugumo iššūkiams, susijusiems su augančiomis teroristinių išpuolių tikimybėmis spręsti, prevencinėms priemonėms įgyvendinti, būtinas nuolatinis specialios paskirties antiteroristinių padalinių gebėjimų palaikymas ir tobulinimas. 2019 m. Lietuvos policijos antiteroristinių operacijų rinktinės “Aras” (LPAOR „Aras“) 122 kartus vykdė sprogmenų paiešką ir neutralizavimą, 90 atvejų buvo rasti ir neutralizuoti sprogmenys, įvykdė 219 specialiųjų ginkluotų, pavojingų nusikaltėlių sulaikymo operacijų ir kitų užduočių, kurių metu buvo sulaikyti 34 asmenys. Specialiųjų operacijų skaičius nemažėja, todėl būtina stiprinti LPAOR “Aras” gebėjimus bei kelti jų kvalifikaciją.  Siūlomi sprendimai nurodytoms problemoms spręsti VSF lėšomis:  - stažuočių ir mokymų, skirtų sustiprinti reaguojančių į įvykius pareigūnų gebėjimus identifikuoti (profiliuoti) minioje radikalius asmenis, juos neutralizuoti bei užkardyti tokių asmenų išpuolių riziką, organizavimas;  - policijos gebėjimų skubiai reaguoti į incidentus/įvykius, susijusius su pažeidžiamų taikinių ir viešųjų erdvių apsauga bei teroristiniais išpuoliais, stiprinimas ir galimybių atitverti pavojingas teritorijas, evakuoti žmones, identifikuoti kenksmingas sveikatai medžiagas bei apsaugoti pareigūnų ir civilių gyvybes didinimas, įsigyjant tam reikalingą įranga;  - išmaniosios programėlės (App'so) su saugos tarnybomis sukūrimas, Saugaus miesto koncepcijos sukūrimas ir pritaikymas, pratybos;  - integruotos aplinkos reaguojančiam pareigūnui sukūrimas, pasitelkiant dirbtinio intelekto sprendimus, su galimybe nukreipti pajėgas į rizikos vietas;  - išmanios platformos sukūrimas, kurios pagalba būtų galima administruoti, koordinuoti ir analizuoti policijos sistemoje veikiančių savanorių veiklą siekiant pilietinės visuomenės sutelkimo nukreipto į saugios aplinkos kūrimą;  - LPAOR „Aras“ išminuotojų gebėjimų stiprinimas (I-III etapai);  - LPAOR „Aras“ pareigūnų specialiųjų operacijų valdymo, taktinės reagavimo komandos, instruktorių parengimo mokymo programų rengimas bei pareigūnų apmokymas;  - LPAOR „Aras“ snaiperių ir intervencinių padalinių pareigūnų taktinės žvalgybos gebėjimų stiprinimas;  - LPAOR „Aras“ pareigūnų, vykdančių specialiąsias antiteroristines operacijas, gebėjimų stiprinimas;  - LPAOR „Aras“ pareigūnų, vykdančių specialiąsias antiteroristines operacijas jūroje, vandenyje ir po vandeniu, gebėjimų stiprinimas.  Siekiant užtikrinti ypatingos svarbos infrastruktūros, įskaitant svarbių valstybės objektų apsaugą, siūloma VSF lėšomis stiprinti Viešojo saugumo tarnybos (VST), kuriai patikėta svarbių valstybės objektų apsauga, pareigūnų pasirengimą reaguoti į galimus incidentus ir jų gebėjimus, būtinus veiksmingai šių objektų apsaugai.  ***Siekiant VSF reglamento 3 straipsnyje nurodyto KT3 tikslo ir siekiant II priedo a) ir c) punktuose išvardytų įgyvendinimo priemonių VSF lėšomis bus remiami III priede nurodyti veiksmai:***  *- IT sistemos ir tinklai, padedantys įgyvendinti šio reglamento tikslus, mokymas apie tokių sistemų naudojimą, tokių sistemų bandymai ir jų sąveikos bei duomenų kokybės gerinimas;*  *- veiksmai, kuriais remiamas veiksmingas ir koordinuotas atsakas į krizes, susiejant esamus konkrečių sektorių gebėjimus, kompetencijos centrus ir informuotumo apie padėtį centrus, įskaitant su sveikata, civiline sauga ir kova su terorizmu susijusius gebėjimus;*  *- atitinkamų teisėsaugos, teisminių institucijų ir administracinių agentūrų darbuotojų ir ekspertų švietimas ir mokymas, atsižvelgiant į veiklos poreikius ir rizikos analizę, remiantis LETS ir bendradarbiaujant su CEPOL ir, kai taikoma, Europos teisėjų mokymo tinklu;*  *- bendradarbiavimas su privačiuoju sektoriumi, siekiant didinti pasitikėjimą ir gerinti koordinavimą, nenumatytų atvejų planavimą ir viešojo bei privačiojo sektoriaus subjektų keitimąsi informacija, be kita ko, apie viešųjų erdvių ir ypatingos svarbos infrastruktūros apsaugą, ir geriausios praktikos pavyzdžiais tarpusavyje ir jų sklaidą;*  *- įranga, transporto priemonės, ryšių sistemos ir esminė su saugumu susijusi infrastruktūra.*  ***Narkotikai***  Nemažėja narkotinių medžiagų tyrimų poreikis (2019 m. buvo atlikti 8658 tokie tyrimai), nelegalioje rinkoje nuolat atsiranda naujų sintetinių psichoaktyvių medžiagų (2019 m. pradėtos tirti 9 naujos narkotinės (psichotropinės) medžiagos), didėja atskleistų nelegalių narkotinių medžiagų gamybos laboratorijų skaičius. To pasėkoje tyrimai tampa vis sudėtingesni, kai kuriais atvejais neįmanoma identifikuoti naujų narkotinių medžiagų, ilgėja tyrimų atlikimo terminai.  Siūlomi sprendimai nurodytoms problemoms spręsti VSF lėšomis: gebėjimų atlikti narkotinių ir psichotropinių medžiagų bei jų pirmtakų (prekursorių) tyrimus plėtimas ir tyrimų efektyvumo didinimas įsigyjant reikiamą įrangą.  ***Siekiant VSF reglamento 3 straipsnyje nurodyto KT3 tikslo ir siekiant II priedo a) ir c) punktuose išvardytų įgyvendinimo priemonių VSF lėšomis bus remiami III priede nurodyti veiksmai:***  *- įranga, transporto priemonės, ryšių sistemos ir esminė su saugumu susijusi infrastruktūra.*  ***Elektroniniai nusikaltimai – gebėjimų stiprinimas***  Elektroninės erdvės išnaudojimas nusikalstamiems tikslams yra auganti tendencija. Pagrindinės kibernetinio saugumo grėsmės, su kuriomis yra susiduriama, tai: kenkėjiškos programos, išpirkos reikalaujančios programos (WannaCry), botnetai, fišingas, vaikų pornografija, nusikaltimai prieš kritinę infrastruktūrą, augantis debesų kompiuterijos naudojimas kibernetiniams nusikaltimams. Pagrindiniai kibernetinių nusikaltimų bruožai: sudėtingas veikėjų identifikavimas, daugialypiai tikslai, dėl kurių sunku šiuos nusikaltimus išaiškinti ir ištirti. Dažniausiai kibernetiniai nusikaltimai vykdomi siekiant ekonominės naudos, tačiau kartu kelia ir politinę, socialinę ir viešojo saugumo grėsmes.  Pastebimas informacinių technologijų tyrimų, apžiūrų ir techninių darbų apimčių augimas – 2019 m. tokių tyrimų skaičius, lyginant su 2018 m., išaugo 22 proc. Akivaizdu, kad, vystantis technologijoms ir plečiantis jų panaudojimui, tokių užduočių skaičius augs dar sparčiau, o tyrimai taps dar sudėtingesni.  Siūlomi sprendimai nurodytoms problemoms spręsti VSF lėšomis:  - kibernetinių nusikaltimų tyrimų galimybių plėtimas įsigyjant tyrimams skirtą įrangą;  - nusikalstamumo kibernetinėje erdvėje užkardymo, atskleidimo ir tyrimo bei elektroninių įrodymų aptikimo, surinkimo, fiksavimo ir analizės pajėgumų stiprinimas;  - IT tyrimus atliekančių specialistų gebėjimų stiprinimas.  ***Siekiant VSF reglamento 3 straipsnyje nurodyto KT3 tikslo ir siekiant II priedo a) ir c) punktuose išvardytų įgyvendinimo priemonių VSF lėšomis bus remiami III priede nurodyti veiksmai:***  *- atitinkamų teisėsaugos, teisminių institucijų ir administracinių agentūrų darbuotojų ir ekspertų švietimas ir mokymas, atsižvelgiant į veiklos poreikius ir rizikos analizę, remiantis LETS ir bendradarbiaujant su CEPOL ir, kai taikoma, Europos teisėjų mokymo tinklu;*  *- įranga, transporto priemonės, ryšių sistemos ir esminė su saugumu susijusi infrastruktūra.*  ***Organizuotas nusikalstamumas***  Policijos padalinių pajėgumai ir aprūpinimas tinkamai reaguoti į kylančias ir greitai besikeičiančias grėsmes vidaus saugumui yra nepakankami. Norint pasiekti efektyvių rezultatų šioje srityje, būtina stiprinti policijos padalinių, kovojančių su sunkiu ir organizuotu nusikalstamumu bei terorizmu ir atliekančių nusikaltimų tyrimus, pajėgumus - užtikrinti jų aprūpinimą pažangiais įrankiais ir specializuota įranga.  Siūlomi sprendimai nurodytoms problemoms spręsti VSF lėšomis:  - programinės įrangos ir inovatyvių technologijų, skirtų kriminalinės policijos gebėjimams stiprinti, įsigijimas;  - gebėjimų atlikti balistinius, sprogmenų, trasologinius ir kitus kriminalistinius tyrimus didinimas, įsigyjant tyrimams skirtą įrangą ir modernizuojant tyrimus atliekančių specialistų darbo vietas.  ***Siekiant VSF reglamento 3 straipsnyje nurodyto KT3 tikslo ir siekiant II priedo a) ir d) punktuose išvardytų įgyvendinimo priemonių VSF lėšomis bus remiami III priede nurodyti veiksmai:***  *- įranga, transporto priemonės, ryšių sistemos ir esminė su saugumu susijusi infrastruktūra.*  ***Kova su korupcija***  Daugelyje valstybės ir savivaldybių įstaigų, o taip pat ir didžiosiose valstybės ir savivaldybės valdomose įmonėse yra įsteigti arba steigiami korupcijos prevenciją vykdantys skyriai ar paskirti už tai atsakingi asmenys, tačiau, viešojo sektoriaus subjektų veikla vis dar laikoma nepakankamai skaidria, korupcijos prevencijos srityje trūksta efektyvumo. Atsižvelgiant į tai ir siekiant, kad korupcijos prevencijos veikla būtų efektyvi, duotų geriausius rezultatus kuriant korupcijai atsparią aplinką, būtina užtikrinti šią veiklą vykdančių asmenų profesionalumą, pakankamų kompetencijų, žinių ir išteklių turėjimą.  Švietimo sistemoje antikorupcinis sąmoningumas ir skaidrumo kompetencija neužima svarbios vietos, ir atsižvelgiant į tai, kad ugdymo programos yra statiškos, mokytojai nėra rengiami ar motyvuojami kalbėti apie skaidrumo svarbą ir būklę Lietuvoje, antikorupcinis ugdymas lieka fragmentiška dalimi bendrojo ugdymo dalykuose (istorija, etika, pilietinis ugdymas ir kt.). Dėl to kyla šios problemos: a) metodikos ir priemonių dėstyti antikorupcinį sąmoningumą nebuvimas; b) mokytojai nėra parengti dėstyti antikorupcinio sąmoningumo temos; c) moksleiviai ir abiturientai neturi vienodo lygmens žinių apie skaidrumo būklę ir svarbą LR ir pasaulyje. Fragmentiško antikorupcinio ugdymo problemą galima spręsti įgalinant mokytojus dėstyti antikorupcinį sąmoningumą – VSF lėšomis sukuriant priemones, ugdymo gaires ir metodiką, taip pat apmokant mokytojus dirbti su sukurtomis priemonėmis. Sukurtos priemonės bus pritaikytos individualiam ir grupiniam moksleivių ugdymui, priemonės bus parengtos e-formatu pritaikant jas didesnei sklaidai tarp Lietuvos mokyklų.  ***Siekiant VSF reglamento 3 straipsnyje nurodyto KT3 tikslo ir siekiant II priedo b) punkte išvardytų įgyvendinimo priemonių VSF lėšomis bus remiami III priede nurodyti veiksmai:***  *- veiksmai, įgalinantys bendruomenes plėtoti vietos metodus ir prevencijos politiką, taip pat suinteresuotųjų subjektų ir plačiosios visuomenės informuotumo Sąjungos saugumo politikos klausimais didinimo ir komunikacijos veikla;*  *- parama specializuotų nacionalinių padalinių teminiams arba įvairių teminių sričių tinklams, siekiant pagerinti tarpusavio pasitikėjimą, keitimąsi praktine patirtimi, informacija, patirtimi ir geriausios praktikos pavyzdžiais ir jų sklaidą, taip pat išteklių ir patirties kaupimą bendruose kompetencijos centruose.*  *Text field (16 000 characters)* |

1. *Without prejudice to further alignment in relation to the outcome of interinstitutional negotiations on the articles of the CPR and the fund-specific regulations.* [↑](#footnote-ref-2)
2. Number in square brackets refer to number of characters *without spaces.* [↑](#footnote-ref-3)
3. *Some modifications are due to the aligment with Fund-specific Regulations (eg. change of numbering in the Fund-specific regulations after the adoption of the CPR proposal).* [↑](#footnote-ref-4)
4. *Some modifications are due to the aligment with Fund-specific Regulations (eg. change of numbering in the Fund-specific regulations after the adoption of the CPR proposal).* [↑](#footnote-ref-5)
5. *Some modifications are due to the aligment with Fund-specific Regulations (eg. change of numbering in the Fund-specific regulations after the adoption of the CPR proposal).* [↑](#footnote-ref-6)